Hun er utdannet jurist ved University of Pennsylvania, og arbeidet som advokat i advokatfirmaet Caplin and Drysdale i Washington, D.C. I 1972 fikk hun ansvaret for å bygge opp et program for kvinners rettigheter ved Center of Law and Social Policy. Dette programmet ble grunnlaget for National Women’s Law Center, som ble etablert i 1981 av Greenberger og Nancy Duff Campbell. Hun var en av organisasjonens to presidenter frem til 2017. NWLC engasjerte seg fra etableringen for likestilling på alle livsområder, både innen utdanning, arbeid, økonomi og helse.